2021. gada 2. jūnijā Rīkojums Nr. 366

Rīgā (prot. Nr. 45 76. §)

**Grozījumi Ministru kabineta 2020. gada 23. aprīļa rīkojumā Nr. 219 "Par valsts akciju sabiedrības "Starptautiskā lidosta "Rīga"" pamatkapitāla palielināšanu"**

Izdarīt Ministru kabineta 2020. gada 23. aprīļa rīkojumā Nr. 219 "Par valsts akciju sabiedrības "Starptautiskā lidosta "Rīga"pamatkapitāla palielināšanu" (Latvijas Vēstnesis, 2020, 79B. nr.) šādus grozījumus:

1. Izteikt 1. punktu šādā redakcijā:

"1. Atbalstīt valsts akciju sabiedrības "Starptautiskā lidosta "Rīga"" (turpmāk – sabiedrība) pamatkapitāla palielināšanu, ieguldot tajā finanšu līdzekļus 35 230 000 *euro* apmērā, lai nodrošinātu ekonomiskās krīzes pārvarēšanu un ekonomiskās situācijas stabilizēšanu nozarē."

1. Aizstāt 2. punktā vārdus un skaitļus "likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 22. pantu" ar vārdiem un skaitļiem "Covid-19 infekcijas izplatības seku pārvarēšanas likuma 25. pantu".
2. Izteikt 6. punktu šādā redakcijā:

"6. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 2. punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas."

1. Svītrot 8. punktā vārdus "pēc saskaņojuma saņemšanas no Eiropas Komisijas".
2. Papildināt rīkojumu ar 9., 10., 11. un 12. punktu šādā redakcijā:

"9. Satiksmes ministrijai 12 mēnešu laikā no atbalsta piešķiršanas dienas, bet ne vēlāk kā līdz 2022. gada 20. jūnijam iesniegt Ministru kabinetā valsts ieguldījuma sabiedrībā līdzdalības izbeigšanas stratēģiju.

10. Satiksmes ministrijai nodrošināt valsts atbalsta līguma noslēgšanu ar sabiedrību un tā izpildes uzraudzību.

11. Noteikt, ka atbilstoši Eiropas Komisijas 2021. gada 8. marta lēmuma lietā SA/57756 (2021/N) – *Latvia COVID-19: Recapitalisation of Riga International Airport* 128. apsvērumam sabiedrība neveiks dividenžu maksājumus par 2021. un 2022. gadu, kamēr Covid-19 akciju daļas nav pilnībā atpirktas.

12. Satiksmes ministrija nodrošina, ka šā rīkojuma izpildē tiek ievēroti Eiropas Komisijas 2021. gada 8. marta lēmuma lietā SA/57756 (2021/N) – *Latvia COVID-19: Recapitalisation of Riga International Airport* paredzētie nosacījumi."

Ministru prezidents A. K. Kariņš

Satiksmes ministrs T. Linkaits